cyanic-selkie/wikianc huggingface dataset:
ნივთების ინტერნეტი
სქოლიო
კატეგორია:კომპიუტერული ქსელები
ი. პ. პავლოვა (პრაღის მეტრო)
'''ი. პ. პავლოვა''' (I. P. Pavlova) — პრაღის მეტროპოლიტენის სადგური. მდებარეობს C ხაზზე და შედგება 1 ბაქნისაგან. სადგური გაიხსნა 1974 წელს.
რესურსები ინტერნეტში
კატეგორია:პრაღის მეტროსადგურები
ანტრაქტი
ანტრაქტი (Entracte) — შესვენება სპექტაკლის მოქმედებებს, კონცერტის ან საცირკო წარმოდგენის განყოფილებებს შორის. ტერმინი აგრეთვე შეიძლება ნიშნავდეს მუსიკალურ ნაწარმოებს (ინტერმედია), რომელიც საოპერო ან დრამატული სპექტაკლის მოქმედებათა შორის სრულდება. ტერმინი ფრანგული ენიდან მოდის.
რესურსები ინტერნეტში
კატეგორია:თეატრი
მოონზუნდის ოპერაცია (1917)
მოონზუნდის ოპერაცია — რევოლუციური ბალტიის ფლოტისა და რუსეთის ჯარების ჩრდილოეთ ფრონტის ცალკეული ნაწილების ერთობლივი დესანტსაწინააღმდეგო ოპერაცია მოონზუნდის არქიპელაგის რაიონში 1917 წლის 29 სექტემბერს — პირველი მსოფლიო ომის (1914-1918) დროს. გააფთრებულ თავდაცვის შემდეგ 3 ოქტომბერს რუსეთის საჯარისო ნაწილებმა დატოვეს კ. ეზელი, 5 ოქტომბერს კ. მოონი და 6 ოქტომბერს კ. დაგო. მიუხედავად ამისა, გერმანულმა ფლოტმა, რომელმაც ბრძოლებში 30-ზე მეტი ხომალდი დაკარგა, ვერ შეძლო გაჭრილიყო ფინეთის ყურეში და პეტროგრადისკენ.
ლიტერატურა
კატეგორია:პირველი მსოფლიო ომის ბრძოლები
ზეზულენი-ვეკი
ზეზულენი-ვეკი (Zăzulenii Vechi) — სოფელი მოლდოვაში, უნგენის რაიონში. მდებარეობს ზღვის დონიდან 89 მეტრზე. 2004 წლის მონაცემებით, მოსახლეობა 402 ადამიანს შეადგენდა.
რესურსები ინტერნეტში
კატეგორია:უნგენის რაიონის სოფლები
ლაურენტინო კორტისო
ლაურენტინო (ნიტო) კორტისო კოენი (Laurentino “Nito” Cortizo Cohen; დ. 30 იანვარი, 1953) — პანამელი პოლიტიკოსი. პანამის არჩეული პრეზიდენტი. პანამის ეროვნული ასამბლეის წევრი 1994-2003 წლებში და თავმჯდომარე. პანამის აგროკულტურისა და მეცხოველეობის მინისტრი 2004-2006 წლებში.
2019 წელს „დემოკრატიულ რევოლუციურმა პარტიამ“ იგი პრეზიდენტობის კანდიდატად წარადგინა, 5 მაისს ხმათა 33,27%-ით აირჩიეს ქვეყნის პრეზიდენტად.
პირადი ცხოვრება
ჰყავს მეუღლე და ორი შვილი.
სქოლიო
კატეგორია:დაბადებული 30 იანვარი კატეგორია:დაბადებული 1953 კატეგორია:პანამის პრეზიდენტები კატეგორია:პანამის ეროვნული ასამბლეის წევრები
ზარუჩევიე (ჩერეპოვეცის რაიონი)
ზარუჩევიე (Заручевье) — სოფელი რუსეთში, ვოლოგდის ოლქში, ჩერეპოვეცის რაიონში. სოფელი შედის აბაკანოვოს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება აბაკანოვოს სოფსაბჭოს. 2002 წლის მონაცემებით მოსახლეობა 17 ადამიანს შეადგენდა. საავტომობილო გზით რაიონული ცენტრიდან დაშორებულია 45 კილომეტრით, ხოლო სასოფლო დასახლების ცენტრიდან — 2 კილომეტრით. უახლოესი დასახლებული პუნქტებია: ალეკსინო, აბაკანოვო, ტარასოვო.
სქოლიო
კატეგორია:ჩერეპოვეცის რაიონის დასახლებული პუნქტები
Klasky Csupo
Klasky Csupo, Inc. (კლასკი ჩუპო) — ანიმაციური სტუდია, რომელიც მდებარეობს ლოს-ანჯელესში, კალიფორნიაში, აშშ. დაარსდა 1982 წელს არლინ კლასკისა და გაბორ ჩუპოს მიერ.
სტუდიის პირველი სერიოზული პროექტი გახდა 1989 წელს მონაწილეობა ანიმაციურ სერიალში „სიმფსონები “. სტუდია 3 სეზონის მანძილზე ქმნიდა „ანიმაციურ სახლს“ სერიალისთვის.
1991 წელს Klasky Csupo ქმნის ანიმაციურ სატელევიზიო სერიალს „ოჰ, ეს ბავშვები!“. ეს ანიმციური სერიალი გახდა ყველაზე გრძელვადიანი ტელეარხ Nickelodeon-ის ისტორიაში.
1998 წელს სტუდია გახდა იუმორისტული მულტჟურნალის „Super Mario 64 Bloopers“-ის დისტრიბიუტორი 2005 წლის ბოლომდე.
რესურსები ინტერნეტში
კატეგორია:ანიმაციური სტუდიები
აკმონიტალი
აკმონიტალი — უჟანგავი ფოლადის შენადნობი, რომელიც უმეტეს წილს რკინას შეიცავს; დანარჩენს — 0,14% ნახშირბადს, 17,5-19% ქრომს, 0,50% მაგნიუმს, 1,15% სილიციუმს, 0,03% გოგირდს და 0,03% ფოსფორს შენადნობის მასისა. აკმონიტალი გამოიყენებოდა იტალიური ლირის მონეტების დასამზადებლად.
ლუი II (კონდეს პრინცი)
ლუი II დე ბურბონ-კონდე (Louis II de Bourbon-Condé), მეტსახელად დიდი კონდე (Le Grand Condé; დ. 8 სექტემბერი, 1621 — გ. 11 დეკემბერი, 1686) — ბურბონთა დინასტიის კონდეს შტოს წარმომადგენელი. კონდეს პრინც ანრი II-ისა და შარლოტ მარგარიტა დე მონმორანსის უფროსი ვაჟი და კონდეს პრინცი 1646-86 წლებში.
აკმონიტალი
სქოლიო
კატეგორია:შენადნობები
ლუი II (კონდეს პრინცი)
ადრეული წლები
ლუი დაიბადა 1621 წლის 8 სექტემბერს საფრანგეთში. იგი იყო კონდეს პრინც ანრი II-ისა და მისი მეუღლის, შარლოტ მარგარიტა დე მონმორანსის მეორე შვილი და პირველი ვაჟი. მამამისი საფრანგეთის მეფე ლუი XIII-ის მეორე თაობის ბიძაშვილი იყო, დედამისი კი წამყვანი ფრანგული არისტოკრატიული ჰერცოგთა ოჯახის შვილი გახლდათ. მარცხნივ|მინი|ლუის ცოლი, კლარა კლემენს დე მაილე-ბრეზი ანრი II-მ თავისი მემკვიდრისათვის საუკეთესო განათლების მიცემა მოისურვა — იგი სწავლობდა ისტორიას, სამართალს, მათემატიკას, გეოგრაფიას, ბრძოლას, ჯირითსა და რამდენიმე უცხო ენას. ლუი განათლებას ექვსი წლიდან იღებდა იესოს სახელობის ქალაქ ბურჟის სკოლაში. ამის შემდეგ იგი პარიზის სამეფო აკადემიაში შევიდა. ჩვიდმეტი წლის ასაკში, მამის წყალობით იგი ბურგუნდიის გუბერნატორი გახდა.
1640 წელს მამამისმა იგი კარდინალ რიშელიეს დის შვილ კლარა კლემენს დე მაილე-ბრეზიზე დანიშნა. მიუხედავად იმისა, რომ ამ დროს ლუის მეფის კამერდინელის ასული მადამ დე ვიგეანი უყვარდა, იგი დაჰყვა მამის ნებას და ცამეტი წლის კლარა კლემენსზე დაქორწინდა. ლუისა და კლარა კლემენსს სულ სამი შვილი შეეძინა, რომელთაგან მხოლოდ ერთმა ვაჟმა მიაღწია სრულწლოვანებამდე. რამდენიმე წლის შემდეგ ლუიმ მეუღლე ღალატში დაადანაშაულა, თუმცა ეს ვერ დაამტკიცა და არც არავინ დაუჯერა, რადგან კლარა სამეფო კარზე ცნობილი იყო თავისი ერთგულებით, ქმრისადმი სიყვარულით, ღვთისმოშიშებითა და სათნოებით.
კარდინალი რიშელიესა და მეფე ლუი XIII-ის გულის მოსაგებად, ლუიმ მონაწილეობა მიიღო ჯერ არას ალყაში, შემდეგ კი პერპინიანის ბრძოლაში, რითაც მან მათი ნდობა დაიმსახურა.
ოცდაათწლიანი ომი
მინი|274x274პქ|ლუი ესპანელების წინააღმდეგ როკრუის ბრძოლაში, 1643 წლის 19 მაისს|ალტ= 1643 წელს, ლუი მეფის ბრძანებით იძულებული გახდა ჩაბმულიყო მთელს ევროპაში მიმდინარე ოცდაათწლიან ომში. ლუი XIII-ის ბრძანებით იგი სამხრეთში წავიდა, სადაც მას უნდა დაემარცხებინა ესპანეთის მეფე ფილიპე IV-ის ჯარები, რომელთაც ფრანსისკო დე მელო სარდლობდა. 1643 წლის 19 მაისს, როკრუას ბრძოლაში ლუიმ გადამწყვეტი გამარჯვება მოიპოვა ესპანელებზე.
1644 წლის აგვისტოში გამართული ფრეიბურგის ბრძოლა განსაკუთრებით სადავო იყო, რომელიც ლუის ფრანგულ არმიასა და ბავარიელებისა და ავსტრიელების გაერთიანებულ ჯარებს შორის მოხდა. ამ ბრძოლაში მართალია ლუი დამარცხდა, თუმცა მან მაინც მოახერხა რამდენიმე ციხესიმაგრის კარიბჭის შენგრევა და მისი აღება.
ზამთრის დადგომასთან ერთად, ლუიმ დატოვა თავისი მკაცრი ზამთრებით ცნობილი გერმანია და მშობლიურ პარიზში დაბრუნდა. 1645 წლის ზაფხულში იგი კვლავ გერმანიაში შეიჭრა, სადაც დიდებული გამარჯვება მოიპოვა გაერთიანებულ გერმანელებზე ნორდლინგენის ბრძოლაში, რომელშიც ლუი ისე მძიმედ დაჭრეს, რომ კინაღამ დაიღუპა. ამ კამპანიისას მან ყველაზე დიდ წარმატებას ქალაქ ფილიპსბურგის დაკავებისას მიაღწია. 1646 წელს იგი მეფის ძმასთან, ორლეანის ჰერცოგ გასტონ დე ბურბონთან ერთად ესპანეთის მფლობელობაში მყოფ ფლანდრიაში შეიჭრა, სადაც იგი ესპანელებმა ქალაქ დანკირკის ალყისას ტყვედ ჩაიგდეს. გასტონი პარიზში დაბრუნდა და ამავე წლის 11 ოქტომბერს ფრანგებმა ძლივს შესძლეს მისი გამოსყიდვა.
ფრონდა
მარცხნივ|მინი|312x312პქ|კონდეს პრინცი ლენის ბრძოლაში, 1648 წლის 20 აგვისტოს, სადაც მან დიდი გამარჯვება მოიპოვა ესპანელებისა და ავსტრიელების გაერთიანებულ ჯარებზე სწორედ ამ წელს, 1646 წლის 26 დეკემბერს გარდაიცვალა ლუის მამა ანრი II, რის გამოც იგი კონდეს რიგით მეოთხე პრინცი ლუი II გახდა. ასევე იგი ატარებდა ენგიენის ჰერცოგისა და სისხლით პრინცის წოდებას. ის უზარმაზარი ძალაუფლება, რომელიც ლუიმ ხელში ჩაიგდო, ცხადია რეგენტსა და სამეფო ოჯახს აშინებდათ. ამ დროისათვის მეფე ლუი XIII უკვე გარდაცვლილი იყო, ტახტზე კი მისი მცირეწლოვანი ვაჟი ლუი XIV იჯდა, რომლის რეგენტიც დედამისი ანა ავსტრიელი იყო. ანა ესპანეთის მეფის ასული და გერმანიისა და ავსტრიის იმპერატორის ბიძაშვილი იყო, ანუ იმ ადამიანების უახლოესი ნათესავი იყო, რომელთაც კონდე და საფრანგეთი ასე გულმოდგინედ ებრძოდა. ამის გამო ხშირად ანა თავისიანების მხარეს იჭერდა და საფრანგეთის სამოქმედო გეგმებსაც კი უმხელდათ ხოლმე. კონდეს თითქმის მთლიანი ფრანგული არისტოკრატია უჭერდა მხარს, როგორიც იყო ლოთარინგიის, ბერის, ნორმანდიისა და ბურგუნდიის ჰერცოგები, რასაც ისიც ემატებოდა, რომ ლუნევილის ძლევამოსილი ჰერცოგი ლუის სიძე და ახლო მეგობარი იყო.
სწორედ ამ მიზეზების გამო, საფრანგეთის სამეფო საბჭომ, რომელშიც მთავარ როლს დედა-დედოფალი ანა ავსტრიელი და მისი საყვარელი, კარდინალი მაზარინი თამაშობდნენ გადაწყვიტეს კონდეს ძალაუფლება შეემცირებინათ. ამისათვის ყველაზე კარგი გზა მისი საზღვარგარეთ საბრძოლველად გაგზავნა იყო, რა დროსაც იგი ფრანგ დიდგვაროვნებსაც მოსცილდებოდა და თანაც საფრანგეთისთვის სასარგებლო საქმესაც გააკეთებდა. ამიტომაც, 1648 წლის დასაწყისში ლუი ფლანდრიაში გააგზავნეს, სადაც მან ქალაქი ლილი აიღო. ამას მოჰყვა 20 აგვისტოს საოცარი გამარჯვება ლენის ბრძოლაში, სადაც მის წინააღმდეგ ესპანეთის მეფე ფილიპე IV-ისა და საღვთო რომის იმპერატორ ლეოპოლდ I-ის გაერთიანებული ჯარები იბრძოდნენ. ამან ცხადია ფრანგებში კონდესადმი სიმპათია და მისი პრესტიჟი ერთიორად გაზარდა. ამის შემდეგ მან დატოვა ფლანდრია და საფრანგეთში დაბრუნდა.
1648 წლის სექტემბერში კონდე კვლავ სამეფო კარზე დაბრუნდა გაორმაგებული ძალაუფლებითა და მოკავშირეებით, რის გამოც დედა-დედოფალმა მის გადამტერებას მოკავშირედ ქცევა ამჯობინა და მის მხარეს გადავიდა. მიუხედავად ანა ავსტრიელის გულმოდგინე მცდელობისა კონდესთან დამეგობრებულიყო არ გამოუვიდა, ვინაიდან იგი არ აპირებდა არისტოკრატიის ღალატს და სამეფო ოჯახის მხარეს გადასვლას.
სულ მალე არისტოკრატიასა და სამეფო ოჯახს შორის არსებული დაპირისპირება შეიარაღებულ დაპირისპირებაში გადაიზარდა, რაც საბოლოოდ სამოქალაქო ომად იქცა. რამდენიმე მცირე ბრძოლისა და დიდი დანაკარგების შემდეგ, დაღლილი პარიზელები ომით დაიღალნენ. დაძაბული პოლიტიკური ვითარების განეიტრალება უკვე ორივე მხარის ინტერესებში შედიოდა, რაც 20 მარტს რუელის სამშვიდობო ხელშეკრულებით დასრულდა.
არსებული მშვიდობა დიდხანს არ გაგრძელებულა. საბოლოოდ გადამტერებულმა ანა ავსტრიელმა კონდე სამეფო კარიდან გააძევა. 1650 წლის 18 ივნისს დედა-დედოფალ ანა ავსტრიელის ბრძანებით კონდეს პრინცი, მისი ძმა კონტის პრინცი და მათი სიძე, ლუნევილის ჰერცოგი მოულოდნელად დააპატიმრეს. დანარჩენებმა, როგორებიცაა ჰერცოგი დე ბუილონი და ტურენი, თავს გაქცევით უშველეს. მინი|313x313პქ|კონდეს პრინცი ლუი II მალევე პრინცების განთავისუფლებისათვის მათმა ცოლებმა და დამ დაიწყეს ბრძოლა. კონდეს პრინცესამ საფრანგეთის პარლამენტს დაჟინებით მოსთხოვა კანონის აღსრულება და დანაშაულის გარეშე დაკავებული მისი ქმრისა და მაზლის განთავისუფლება მოსთხოვა, თუმცა ანა ავსტრიელის შიშით პარლამენტარებმა უარი თქვეს. კონდეს დამ, ლუნევილის ჰერცოგინია ანა ჟენევიევამ კი ესპანეთის სამეფო კართან სცადა მოლაპარაკებები. ლუის ცოლმა კლარა კლემენსმა კი ჯარების შეგროვება დაიწყო და ქალაქ ბორდოში გამაგრდა. გარდა ამისა მან დიდებულებიც გადმოიბირა და რეგენტის წინააღმდეგ აჯანყებას ჩაუდგა სული, რომელშიც მალე თავად ანა ავსტრიელის მაზლი, ორლეანის ჰერცოგი გასტონი და მისი უფროსი ქალიშვილიც ჩაერთნენ. ფრანგი დიდგვაროვნების ეს მასშტაბური ამბოხი სამეფო ოჯახის წინააღმდეგ ისტორიაში ცნობილია როგორც "ფრონდა".
1651 წლის თებერვალში ანა იძულებული გახდა ამბოხებულებთან კომპრომისზე წასულიყო და დაპატიმრებული პრინცები ჰავრის სასახლეში გადაიყვანა, თუმცა ისინი კვლავ პატიმრობაში იყვნენ. მალე მეორე გადატრიალება დაიწყო, თუმცა ამჯერად კონდეს გარეშე. ამჯერად დიდებულები კონდეების ოჯახს განუდგნენ, რადგანაც აღმოაჩინეს, რომ მათ ესპანეთის სამეფო კართან ჰქონდათ კავშირი.
1651 წლის სექტემბერში პრინცები განთავისუფლდნენ, რასაც სამოქალაქო ომის მაშინვე განახლება მოჰყვა. 1652 წლის 2 ივლისს კონდეს სარდლობით წმინდა ანტუანის ბრძოლაში დიდგვაროვნებმა სასტიკად დაამარცხეს სამეფო ოჯახის ჯარები და პარიზის კარიბჭე ჩამოიღეს. ანა მარი ლუიზ ორლეანელმა (გასტონ დე ბურბონის ქალიშვილი) დაარწმუნა მეამბოხეები ჯერ ბასტილია აეღოთ, სადაც სამეფო ოჯახის არმიის იარაღი და ფული ინახებოდა. მალევე ანამ დასახმარებლად თავის ძმას, ესპანეთის მეფე ფილიპე IV-ს უხმო, რომელის ესპანური არმია მაშინვე შევიდა საფრანგეთში და დაამარცხა კონდე, რამაც დროებით სამოქალაქო ომი შეაჩერა. ამით ანა ავსტრიელმა ფრანგებს უჩვენა, რომ ესპანეთი და ავსტრია ყოველთვის მისი მოკავშირე იქნებოდა და დაიცავდა მათგან.
ამის მიუხედავად 1653 წელს აჯანყებულები მაინც შეიჭრნენ სამეფო სასახლეში, საიდანაც მცირეწლოვანმა მეფემ და მთლიანად სამეფო ოჯახმა ძლივს გაასწრო, რაც ისევ ანა ავსტრიელის ეშმაკობის დამსახურება იყო. სამეფო ოჯახმა მალე მოიკრიბა ძალები და საბოლოოდ ჩაახშო აჯანყება, რომლის ყველა მონაწილე ან სიკვდილით დასაჯეს, ან ქვეყნიდან გააძევეს. კონდე იძულებული გახდა ოჯახთან ერთად საფრანგეთი დაეტოვებინა.
რეაბილიტაცია
სწორედ ამ დროს პოლონეთში დაიწყო კიდევ ერთი არჩევნები, რომელსაც ახალი მეფე უნდა აერჩია. მას შემდეგ, რაც პოლონელებმა მისი ვაჟის კანდიდატურაზე უარი თქვეს, კონდემ თავისი თავი წამოაყენა ახალ კანდიდატად. თუმცა ლუი XIV-მ მის კანდიდატურას ვეტო დაადო, რის გამოც პოლონელებმა ახალ მეფედ იან სობესკი აირჩიეს, რასაც ისიც დაემატა, რომ 1668 წელს მეფემ მას შემოსავალი გაუნახევრა.
კონდე მიხვდა, რომ დრო იყო სამეფო ხელისუფლების ნდობა მოეპოვებინა, რის გამოც მან ომის მინისტრს, მარკიზ დე ლუვუას ფრანშ-კომტეს დაპყრობის სრულიად რეალური გეგმა მიუტანა, რომლის განხორციელებაც თავად კონდეს დაევალა. მან ამ დავალებას თავი დიდი წარმატებით გაართვა და ფრანშ-კომტე საბოლოოდ შემოუერთდა საფრანგეთს. 1672 წელს დევოლუციური ომის დროს, ლუი XIV-მ მას ნდობა გამოუცხადა და იგი ჰოლანდიელთა წინააღმდეგ ბრძოლებში ფრანგული არმიის სარდლად დანიშნა, რასაც კვლავ წარმატებით გაართვა თავი და რამდენიმე ქალაქი დაიკავა სამხრეთ ნიდერლანდებში. მალევე მან რაინშიც გაილაშქრა იმპერიული არმიის წინააღმდეგ.
1673 წლიდან იგი კვლავ ჰოლანდიაში იბრძოდა, 1674 წელს კი მან მონაწილეობა მიიღო თავის ბოლო დიდ ბრძოლაში ვილჰელმ ორანჟელის წინააღმდეგ. ეს ბრძოლა 11 აგვისტოს შედგა, რომელშიც კონდე, მიუხედავად დიდი სიმამაცისა სასტიკად დამარცხდა. ცნობილია, რომ მას ბრძოლისას სამი ცხენი მოუკლეს, თუმცა მაინც არ ჩერდებოდა. მისი საბოლოო საბრძოლო კამპანია კი 1675 წელს შედგა რაინში, სადაც მიუხედავად გამარჯვებისა და გერმანელთა სარდლის მოკვლისა, იგი მძიმედ დაჭრა იტალიელმა მებრძოლმა რაიმონდო მონტეკუჩოლმა.
ამ კამპანიის შემდეგ მძიმედ დაჭრილმა და უკვე ხანში შესრულმა კონდემ გადაწყვიტა ბრძოლებისათვის თავი დაენებებინა და კვლავ შატო დე შანტილში დასახლდა. მან იქ თავისი უკანასკნელი თერთმეტი წელი გაატარა, სიმშვიდესა და ფუფუნებაში. 1686 წელს კონდე პარიზს ეწვია, სადაც 11 ნოემბერს, ფონტენბლოს სასახლეში 65 წლის ლუი II გარდაიცვალა. ცნობილია, რომ მის სასიკვდილო სარეცელთან ოჯახის წევრების ნაცვლად მხოლოდ მისი ორი თანამებრძოლი იყო.
უიღბლო ქორწინებით გატანჯულმა კონდეს პრინცესა კლარა კლემენსმა შესაძლოა ითქვას, რომ დაისვენა. მან მეფეს თხოვნისა და პატიების წერილი გაუგზავნა, სადაც იგი აცხადებდა მისი და მისი ვაჟისათვის ლუის ცოდვების გამო დასჯა საკმარისი იყო და სამეფო კარზე დაბრუნების ნებართვა სურდა. მეფემ მათ მართლაც მიუტევა და ისინი ვერსალის სამეფო კარზე გადასახლდნენ, სადაც კლარა კლემენსს თვიურად 600, 000 ლივრი ერიცხებოდა.
ლიტერატურა
კატეგორია:დაბადებული 8 სექტემბერი კატეგორია:დაბადებული 1621 კატეგორია:გარდაცვლილი 11 დეკემბერი კატეგორია:გარდაცვლილი 1686 კატეგორია:ბურბონები კატეგორია:კონდეს პრინცები
ჰოვქი
რესურსები ინტერნეტში
კატეგორია:ტავუშის პროვინციის სოფლები
დაყოვნებით დაწყებული კუნთის მტკივნეულობა
დაყოვნებით დაწყებული კუნთის მტკივნეულობა ( DOMS ) — ტკივილი და სიმძიმის შეგრძნება კუნთებში, რომელიც გაუვარჯიშებელი ან ინტენსიური ფიზიკური ვარჯიშის შემდეგ იგრძნობა რამდენიმე საათიდან რამდენიმე დღემდე.
ყველაზე ხშირად მტკივნეულობა იწყება ვარჯიშიდან 24-72 საათის განმავლობაში. ფიქრობენ, რომ ეს გამოწვეულია ექსცენტრული (გაჭიმვითი) ვარჯიშებით, რომელიც იწვევს მცირე ზომის დაზიანებებს ( მიკროტრავმა ) კუნთების ბოჭკოებში. ასეთი ვარჯიშის შემდეგ კუნთი სწრაფად ადაპტირდება შემდგომი დაზიანების თავიდან ასაცილებლად და, შესაბამისად, იწვევს ტკივილს, თუ ვარჯიში მეორდება.
დაყოვნებით დაწყებული კუნთის მტკივნეულობა არის ვარჯიშით გამოწვეული დაზიანების ერთ – ერთი სიმპტომი. მეორე სიმპტომი არის კუნთების მწვავე ტკივილი, რომელიც ვლინდება ვარჯიშის დროს, ან ვარჯიშის დასრულებისთანავე.
ნიშნები და სიმპტომები
მტკივნეულობა აღიქმება, როგორც დაზიანებული კუნთის ყრუ ტკივილი, რომელსაც ხშირად თან ახლავს მომატებული მგრძნობელობისა და რიგიდულობის შეგრძნება. ტკივილი, როგორც წესი, შეიგრძნობა, როდესაც კუნთი იჭიმება, იკუმშება, ან ზეწოლას განიცდის და არა მოსვენებულ მდგომარეობაში. მომატებული მგრძნობელობა, რომელიც არისDOMS- ის დამახასიათებელი სიმპტომი, განიხილება, როგორც "კუნთების მექანიკური ჰიპერალგეზია ".
მტკივნეულობა, თუმცაღა ეს დამოკიდებულია ვარჯიშის სახეობასა და ინდივიდზე, ძირითადად მატულობს ინტენსიურად ვარჯიშიდან პირველ 24 საათში, პიკს აღწევს 24-72 საათში, იკლებს და ქრება 7 დღის განმავლობაში.
გამომწვევი მიზეზი
კუნთების მტკივნეულობა გამოწვეულია ექსცენტრული ვარჯიშით, ანუ ვარჯიშით, რომელიც შედგება კუნთის ექსცენტრიული (გაჭიმვით) შეკუმშვისგან. იზომეტრიული (სტატიკური) ვარჯიში გაცილებით ნაკლებ ტკივილს იწვევს, ხოლო კონცენტრული (შემოკლებითი) ვარჯიში საერთიდ არ იწვევს ტკივილს.
მექანიზმი
DOMS-ის მექანიზმი პირველად 1902 წელს იქნა აღწერილი თეოდორ ჰაფის მიერ რომელმაც დაასკვნა, რომ ამგვარი ტკივილები "ძირეულად არის კუნთში რღვევების შედეგი". "კუნთების დაზიანების" ამ თეორიის თანახმად, ეს რღვევები არის მიკროსკოპული დაზიანება კუნთების სარკომერის Z- ხაზზე. მტკივნეულობას თან ახლავს დაძაბულობის ძალების მოქმედება და კუნთების დაგრძელება, რომელიც ექსცენტრულ ვარჯიშს მოჰყვება. ამან შეიძლება გამოიწვიოს აქტინისა და მიოზინის მოქმედების განცალკევება რელაქსაციამდე, რაც საბოლოოდ იწვევს დიდ დაძაბულობას დანარჩენ აქტიურ მოტორულ ერთეულებში. ეს ზრდის სარკომერის გაფართოების და შესაბამისად დაზიანების რისკს. როდესაც მოხდება ამ სტრუქტურების მიკროტრავმა, კუნთის შემაერთებელ ქსოვილებში განლაგებული ნოციცეპტორები (ტკივილის რეცეპტორები) სტიმულირდებიან და იწვევენ ტკივილის შეგრძნებას.
DOMS– სთან დაკავშირებული ტკივილის კიდევ ერთი ახსნა არის „ ენზიმების ემანაციის “ თეორია. მიკროტრავმის შემდეგ, კალციუმი, რომელიც ჩვეულებრივ ინახება სარკოპლაზმურ რეტიკულაში, იწყებს დაგროვებას დაზიანებულ კუნთის ქსოვილებში. უჯრედული სუნთქვა შეფერხებულია და ATP-დამოკიდებული კალციუმის აქტიური ტრანსპორტირება სარკოპლაზმურ რეტიკულუმში, ასევე შენელებულია. კალციუმის ამ დაგროვებამ შეიძლება გაააქტიუროს პროტეაზა და ფოსფოლიპა, რომლებიც თავის მხრივ შლიან და გადააგვარებენ კუნთების პროტეინს. ეს იწვევს ანთებას, შესაბამისად, ტკივილს ჰისტამინების, პროსტაგლანდინების და კალიუმის დაგროვების გამო.
უფრო ადრეული თეორიით მიიჩნეოდა, რომ DOMS დაკავშირებული იყო სისხლში რძემჟავას მომატებასთან, რომელიც აგრძელებდა გამოყოფას ვარჯიშის დასრულების შემდეგაც. ეს გაზრდილი რძემჟავა მიიჩნეოდა ტოქსიკურ მეტაბოლურ დაშლის პროდუქტად, რომელიც იძლეოდა ტკივილის შეგრძნებას დაყოვნებულ სტადიაზე. ეს თეორია ფართოდ იქნა უარყოფილი, იქიდან გამომდინარე, რომ კონცენტრულმა შეკუმშვებმა, რომლის დროსაც ასევე გამოიყოფა რძემჟავა, შეუძლებელია გამოიწვიოს DOMS. ასევე, რძემჟავა, როგორც ცნობილია მრავალი კვლევებიდან, უბრუნდება საწყის ნორმას ვარჯიშიდან დაახლოებით 1 საათის განმავლობაში და შესაბამისად ვერ გამოიწვევს ტკივილს, რომელიც ბევრად მოგვიანებით ჩნდება.
სხვა ეფექტებთან დაკავშირებით
მიუხედავად იმისა, რომ დაყოვნებით დაწყებული კუნთების ტკივილი არის სიმპტომი, რომელიც დაკავშირებულია კუნთების დაზიანებასთან, მისი მასშტაბურობა ყოველთვის არ აღნიშნავს კუნთების დაზიანების იმავე მასშტაბს.
მტკივნეულობა არის ერთ – ერთი დროებითი ცვლილება კუნთებში, გამოწვეული უჩვეულო ექსცენტრული ვარჯიშის შედეგად. სხვა ცვლილებები ასევე მოიცავს დაქვეითებულ კუნთის ძალას, შემცირებულ მოძრაობის სიფართეს და კუნთების შეშუპებას. როგორც კვლევებმა აჩვენა, ეს ცვლილებები დროში ერთმანეთისგან დამოუკიდებლად ვითარდება და, შესაბამისად, მხოლოდ მტკივნეულობა არ არის კუნთის ფუნქციის დაქვეითების მიზეზი.
შესაძლო ფუნქცია, როგორც გამაფრთხილებელი ნიშანი
ტკივილის წარმოქმნა წარმოადგენდეს გამაფრთხილებელ ნიშანს კუნთების აქტივობის შესამცირებლად, ტრავმის ან შემდგომი დაზიანების თავიდან ასაცილებლად. ექსცენტრული მოქმედებით გამოწვეული მტკივნეულობის დროს (DOMS), მსუბუქი კონცენტრული ვარჯიშები საწყის ეტაპზე იწვევს მტკივნეულობას, რომელსაც მოსდევს დროებით მტკივნეულობის შემსუბუქება, გვერდითი ეფექტებისა და აღდგენაში ხელის შემშლელი მოქმედების გარეშე. გარდა ამისა, დაკვირვებებმა აჩვენა, რომ ექსცენტრული ვარჯიშები DOMS– ის დროს არ ზრდის კუნთების დაზიანებას და არ ახდენს უარყოფით გავლენას აღდგენაზე. ამის გათვალისწინებით, ტკივილის შეგრძნება არ არის აუცილებელი გამაფრთხილებელი ნიშანი, რათა შემცირდეს დაზიანებული კუნთის გამოყენების. ამასთანავე კვლევების მიხედვით დაფიქსირდა, რომ იმ ვარჯიშების შესრულება ერთი კვირის განმავლობაში, რომლებმაც გამოიწვიეს DOMS, იწვევს კუნთის ფუნქციის დაქვეითებას ვარჯიშის დასრულებისთანავე.
განმეორებითი მოქმედების შედეგი
უჩვეულო ექსცენტრიული ვარჯიშის შესრულებისა და ტკივილის გამოვლენის შემდეგ, კუნთი სწრაფად ადაპტირდება, რათა შეამციროს შემდგომი დაზიანება იმავე ტიპის ვარჯიშის შესრულებისგან. ამას ეწოდება "განმეორებითი მოქმედების ეფექტი".
ამ ეფექტის შედეგად, არამარტო მტკივნეულოვა იკლებს, არამედ კუნთის დაზიანების სხვა მაჩვენებლებიც, როგორიცაა შეშუპება, სისუსტე და შემცირებული მოძრაობის სიფართე, უფრო სწრაფად აღდგება. ეს ეფექტი არის უმეტესად, მაგრამ არა მთლიანად, სპეციფიკურად ნავარჯიშები კუნთისთვის. ექსპერიმენტებმა აჩვენა, რომ დამცველობითი ეფექტი, ზოგჯერ სხვა, დაუზიანებელ კუნთებზეც მოქმედებს.
ეფექტის მასშტაბურობას აქვს უამრავი ვარიანტი, რომელიც დამოკიდებულია, მაგალითად, განმეორებებს შორის დროზე, ექსცენტრიული შეკუმშვების რაოდენობასა და სიგრძესთან და ვარჯიშის ნაირსახეობაზე. ასევე დამოკიდებულია ინდივიდსა და კუნთების დაზიანების სიდიდეზე. ზოგადად, დამცავი ეფექტი გრძელდება მინიმუმ რამდენიმე კვირის განმავლობაში. როგორც წესი, თანდათანობით მცირდება ვარჯიშების ინტენსივობის მომატების შორის და დაახლოებით ერთი წლის შემდეგ სრულიად შეუმჩნეველია.
პირველი განმეორებითი ვარჯიში არ არის აუცილებელი იყოს მაღალ ინტენსიური, როგორც შემდგომი ვარჯიშები, იმისათვის რომ მინიმუმამდე დაიწიოს მტკივნეულობა. მაგალითად, ექსცენტრიული ვარჯიში, რომელიც შესრულებულია მაქსიმალური სიძლიერის 40% -ით, აჩვენებს 20-დან 60% -მდე დაცვას კუნთების დაზიანებისგან, რომელიც გამოწვეულია 100% -იანი ვარჯიშის შედეგად, ორიდან სამი კვირის შემდეგ. ასევე, განმეორებითი მოქმედების ეფექტი ჩნდება შედარებით მცირე რაოდენობის შეკუმშვების შემდეგაც, სულ მცირე ორი გამეორებით.
დამცველობითი ეფექტი ჯერ კიდევ არ არის ბოლომდე გარკვეული და რამდენიმე შესაძლო თეორია არსებობს მის ასახსნელად. მათ შორის არის ნერვული ადაპტაცია(ნერვული სისტემის მიერ კუნთების გაუმჯობესებული მოქმედება და კონტროლი), მექანიკური ადაპტაცია (კუნთების გაზრდილი რიგიდულობა) და უჯრედული ადაპტაცია (ანთებითი პასუხი და ცილების მომატებული სინთეზი და სხვ.).
პრევენცია
დაყოვნებით დაწყებული კუნთის მტკივნეულობის შემცირება ან პრევენცია არის შესაძლებელი ახალი სავარჯიშო პროგრამის ინტენსივობის თანდათანობითი გაზრდით,   ამრიგად, გააქტიურდება განმეორებით გამოწვეული ეფექტი. თუმცა ხანდახან შეძლებელია თავიდან იქნას აცილებული კუნთების ექსცენტრული მოძრაობა. ვარჯიშის დროს კუნთების ექსცენტრული მოძრაობის ხანგრძლივობის შეზღუდვამ შესაძლოა გარკვეული დაცვა გამოიწვიოს ტკივილისგან, მაგრამ ეს შესაძლოა არ იყოს პრაქტიკული ვარჯიშის სახეობიდან გამომდინარე. კუნთების სტატიკური გაწელვა ან გახურება ვარჯიშის დაწყებამდე ან მის შემდეგ არ უზრუნველყოფს მტკივნეულობის პრევენციას.
მკურნალობა
სხვადასხვა მოსაზრებაა ასევე ცივი ან ყინულიანი წყლის გამოყენება DOMS-ის შესამცირებლად. ასევე არასაკმარისი მტკიცებულებებია მთლიანი სხეულისკრიოთერაპიასთან (შედარებულია სრულ მოსვენებასა და არა მთელი სხეულის კრიოოთერაპიასთან) დაკავშირებით, ამცირებს თუ არა ის DOMS- ს, ან აუმჯობესებს თუ არა ვარჯიშის შემდეგ აღდგენას.
საყურადღებოა, რომ ვარჯიშის გაგრძელებამ, შესაძლოა დროებით შეამციროს მტკივნეულობა. ვარჯიში ამაღლებს ტკივილის ზღურბლს და ტკივილისადმი ტოლერანტობასდის. ეს ეფექტი, ვარჯიშით გამოწვეული ანალგეზია, ცნობილია, რომ ვლინდება გამძლეობის ვარჯიშში (სირბილი, ველოსიპედით სიარული, ცურვა), მაგრამ ცოტა რამ არის ცნობილი იმის შესახებ, თუ რამდენად ხდება ეს ეფექტი რეზისტენტულ (წინააღმდეგობის) ვარჯიშებში. ლიტერატურაში არსებობს მოსაზრება, რომ მტკივნეული კუნთების ვარჯიში, როგორც ჩანს, არის საუკეთესო საშუალება ტკივილის შემცირების ან აღმოფხვრის მიზნით, მაგრამ ეს მოსაზრება ჯერ კიდევ არ არის სისტემურად გამოკვლეული.
წყაროები
კატეგორია:ვარჯიშის ფიზიოლოგია კატეგორია:კუნთის ცხელება კატეგორია:სპორტული მედიცინა
ბათის რეგიონი
ბათის რეგიონი (Batha, منطقة البطحة) — ჩადის რეგიონი. სახელი დაერქვა რეგიონში დიდი მდინარე ბათის გამო, რომელიც მიედინება რეგიონის სამხრეთ ნაწილში. რეგიონის ადმინისტრაციული ცენტრია ქალაქი ატი. რეგიონის მეორე დიდი ქალაქია უმ-ჰაჯერი.
გეოგრაფია
ბათის რეგიონი მდებარეობს ჩადის ცენტრში. ჩრდილოეთით ის ესაზღვრება ბორკუს რეგიონს, აღმოსავლეთით — უადი-ფირას და უადაის რეგიონებს, დასავლეთით — ბაჰრ-ელ-გაზელის რეგიონს, სამხრეთით — ჰაჯერ-ლამისის და გერის რეგიონებს. მისი ფართობი შეადგენს 88 000 კმ²-ს.
ბუნებრივ-კლიმატური მდგომარეობით რეგიონი მდებარეობს საჰელის ზონაში.
მოსახლეობა
1993 წელს ბათის რეგიონის მოსახლეობის რაოდენობა შეადგენდა 288 074 ადამიანს, მათ შორის 44 064 ადამიანი იყო მომთაბარე. მოსახლეობის რაოდენობა 2009 წლის აღწერის მონაცემებით შეადგენს 527 031 ადამიანს. მოსახლეობის სიმჭიდროვე შეადგენს 5,99 ად./კმ². მთელი მოსახლეობის მესამედს შეადგენენ ჩადის არაბები, დანარჩენები — ნეგროიდული ხალხი: ბილალა (18 %), კუკა (16 %), მასალიტი და მესმეჯე (6-6 %).
რელიგიური აღმსარებლობის მიხედვით ბათის რეგიონის მოსახლეობის რაოდენობის დიდი უმრავლესობა — მუსლიმებია.
ადმინისტრაციული დაყოფა
ბათის რეგიონი იყოფა 3 დეპარტამენტად — აღმოსავლეთი ბათა (შედგება 4 ქვეპრეფექტურისაგან), დასავლეთი ბათა (4 ქვეპრეფექტურა) და ფიტრი (2 ქვეპრეფექტურა).
სქოლიო
კატეგორია:ჩადის რეგიონები
მოონზუნდის ოპერაცია (1944)
მოონზუნდის ოპერაცია — ლენინგრადის ფლოტისა და ბალტიის ფლოტის სადესანტო ოპერაცია 1944 წლის სექტემბერ-ოქტომბერში, მოონზუნდის არქიპელაგის კუნძულების გასათავისუფლებლად დიდი სამამულო ომის (1941-1945) დროს. საზღვაო დესანტის ქვეითმა ჯარმა 27 სექტემბერს დაიკავა კ. ვორმსი. საზღვაო დესანტმა 29-30 სექტემბერს ხელთ იგდო კ. მუჰუ, 2-3 ოქტომბერს — კ. ჰიიუმაა. 5 ოქტომბერს ფლოტისა და ავიაციის მხარდაჭერით საზღვაო დესანტი კ. საარემაიას ჩრდილო-აღმოსავლეთ ნაპირზე გადავიდა. 24 ნოემბრისთვის დასრულდა მოონზუნდის კუნძულების გათავისუფლება.
ლიტერატურა
კატეგორია:მეორე მსოფლიო ომის ოპერაციები და ბრძოლები
ჰოვანეს თუმანიანის სახელობის ერევნის თოჯინების თეატრი
ჰოვანეს თუმანიანის სახელობის ერევნის თოჯინების თეატრი (Երևանի Հովհաննես Թումանյանի անվան Պետական Տիկնիկային Թատրոն) — თოჯინების თეატრი სომხეთის დედაქალაქ ერევანში. გაიხსნა 1935 წლის 1 ივნისს. თეატრის პირველი დირექტორი იყო ვარია სტეფანიანი. 1938 წელს ეწოდა ჰოვანეს თუმანიანის სახელი. 1950-1957 წლებში თეატრი დაკეტილი იყო. ხელახლა გაიხსნა 1957 წლის 27 ივლისს.
თეატრში, ასევე, განთავსებულია პავლოს ბოროიანის სახელობის თოჯინების მუზეუმი.
სქოლიო
კატეგორია:სომხეთის თეატრები კატეგორია:ერევნის შენობა-ნაგებობები
სან-კარლოსის რაიონი (პერუ)
სან-კარლოსის რაიონი (Distrito de San Carlos) — რაიონი პერუში, ამასონასის რეგიონის ბონგარის პროვინციაში. მდებარეობს ზღვის დონიდან 1955 მეტრზე. 2007 წლის მონაცემებით, მოსახლეობა 367 ადამიანს შეადგენდა, სიმჭიდროვე 3.64 ადამიანი კმ²-ზე. ფართობი 100.76 კმ²-ია.
რესურსები ინტერნეტში
კატეგორია:ამასონასის რეგიონის რაიონები კატეგორია:ბონგარის პროვინციის რაიონები
იან ობლაკი
იან ობლაკი (დ. 7 იანვარი, 1993, შკოფია-ლოკა, სლოვენია) — სლოვენიელი ფეხბურთელი. მადრიდის „ატლეტიკოსა“ და სლოვენიის ეროვნული საფეხბურთო ნაკრების მეკარე. ობლაკი აღიარებულია მსოფლიოს ერთ-ერთ საუკეთესო მეკარედ.
17 წლის ასაკში ობლაკი შეუერთდა პორტუგალიურ „ბენფიკას“ და იყო გუნდის წევრი 2013–14 წლების სეზონში, როდესაც გუნდმა საშინაო დონეზე ტრებლი მოიგო. მოგვიანებით შეუერთდა მადრიდის „ატლეტიკოს“, 16 მილიონი ევროს სანაცვლოდ და გახდა ლა ლიგის ყველა დროის ყველაზე ძვირადღირებული მეკარე. 2015–16 წლების სეზონში მოიგო რიკარდო ზამორას ჯილდო, რადგან მთელი სეზონის განმავლობაში ლა ლიგაში 18 გოლი გაუშვა. სამი სეზონის განმავლობაში ის კვლავ იგებდა ჯილდოს. 2017 და 2018 წლებში ნომინირებული იყო ოქროს ბურთზე.
მადრიდის „ატლეტიკოს“ მაისურით ჩაატარა 250-ზე მეტი შეხვედრა და გუნდთან ერთად მოიგო 3 ტიტული, მათ შორის უეფა-ს სუპერთასი (2018) რომლის ფინალშიც გუნდმა მადრიდის „რეალი“ დაამარცხა.
ობლაკის დებიუტი ეროვნულ ნაკრებში 2012 წელს შედგა. ობლაკი სლოვენიის წლის ფეხბურთელად ხუთჯერ დაასახელეს.
პირადი ცხოვრება
იან ობლაკი დაიბადა სლოვენიელი მამის, მატიაჟ ობლაკისა და ბოსნიელი სერბი დედის, სტოიანკა მაიკიჩის ოჯახში. მისი უფროსი და, ტეია ობლაკი დაიბადა 1990 წელს. ტეია პროფესიონალი კალათბურთელია და სლოვენიის ქალთა ეროვნული საკალათბურთო ნაკრების წევრია.
ჟანა ბურგუნდიელი
ჟანა ბურგუნდიელი (Jeanne de Bourgogne), აგრეთვე ცნობილი როგორც ჟანა კოჭლი (Jeanne la Boiteuse; დ. 24 ივნისი, 1293 — გ. 12 დეკემბერი, 1349) — ბურგუნდიელთა დინასტიის წარმომადგენელი. ბურგუნდიის ჰერცოგ რობერ II-ისა და მისი ცოლის, საფრანგეთის პრინცესა აგნეს ფრანგის ასული. საფრანგეთის დედოფალი 1328-1349 წლებში როგორც ფილიპ VI-ის მეუღლე. როდესაც მისი ქმარი ასწლიანი ომის პერიოდში ქვეყნიდან მიდიოდა საომრად, საფრანგეთს ჟანა მართავდა, როგორც რეგენტი.
ადრეული წლები
ჟანა დაიბადა 1293 წლის 24 ივნისს. იგი იყო ბურგუნდიის ჰერცოგ რობერ II-ისა და მისი ცოლის, საფრანგეთის პრინცესა აგნეს ფრანგის ასული. მამის ხაზით მისი ბებია-პაპა იყვნენ ბურგუნდიის ჰერცოგი უგო IV და იოლანდ დრულერი, ხოლო დედის მხრიდან მისი ბებია-პაპა იყვნენ საფრანგეთის მეფე ლუი IX და დედოფალი მარგარიტა პროვანსელი. მისი უფროსი და, პრინცესა მარგარიტა ცოლად შერთეს პრინც ლუის, რომელიც შემდგომში საფრანგეთის მეფე ლუი X გახდა, ხოლო მარგარიტა ბურგუნდიელი დედოფალი. 1313 წლის ივლისში ჟანა მიათხოვეს მის გარე ბიძაშვილ ფილიპ დე ვალუას. იგი საფრანგეთის მეფის ღვიძლი ბიძაშვილი და თავად მეფის ძმების შემდეგ ტახტის პირველი მემკვიდრე იყო. 1315-28 წლებში ჟანამ და ფილიპმა მიიღეს რამდენიმე ტიტული, როგორებიცაა ვალუას გრაფი-გრაფინია, მაინის გრაფი-გრაფინია და ანჟუს გრაფი-გრაფინია.
დედოფლობა
საფრანგეთის მეფე ფილიპ IV-ის სამი ვაჟი — ლუი X, ფილიპ V და შარლ IV — უძეოდ გარდაიცვალა. საბოლოოდ, მეფე შარლის გარდაცვალებამ, ჟანას ქმარი, ახლა უკვე ფილიპ VI საფრანგეთის მეფედ აქცია. სწორედ ამ ფაქტს მოჰყვა შემდგომში ინგლისის მეფე ედუარდ III-ის განრისხება და საფრანგეთის ტახტისთვის ასწლიანი ომის დაწყება. ედუარდი ასევე ფილიპ IV-ის ქალიშვილ იზაბელა ფრანგის ვაჟი იყო და თვლიდა, რომ ტახტი მას უფრო ეკუთვნოდა, მაგრამ საფრანგეთში მოქმედი სალიური კანონისდა მიხედვით, რომელიც ქალის მემკვიდრეობას არ აღიარებდა, ტახტი ფილიპს ეკუთვნოდა და ამ აზრზე იყო მთელი ფრანგული არისტოკრატიაც. თავისი ტახტისა და უფლებების დასაცავად ფილიპსა და მის შთამომავლებსაც გამუდმებული ბრძოლა უწევდათ ინგლისელების წინააღმდეგ. სწორედ ამიტომ ფილიპი ძალიან ხშირად ტოვებდა ქვეყანას და ბრძოლაში მიდიოდა, რა დროსაც თავის გონიერებითა და პოლიტიკაში გაწვრთნილ ცოლს, დედოფალ ჟანას ნიშნავდა ქვეყნის რეგენტად. იმ ეპოქაში ადამიანებს აღიზიანებდათ ქალის ძალაუფლება, რის გამოც ფრანგებმა მას კოჭლი შეარქვეს, მიუხედავად იმისა, რომ მას სიარულთან დაკავშირებული პრობლემები არასდროს არ ჰქონია. დედოფალს ასევე დიდი გავლენა ჰქონდა მეფეზე, რის გამოც დროთა განმავლობაში ხალხს ფილიპზეც შეეცვალა შთაბეჭდილება.
დედოფალს ძალიან უყვარდა მეცნიერება და ბიბლიოფილსაც კი უწოდებდნენ. იგი თავის ვაჟ ჟანთან ერთად ხშირად იჯდა ბიბლიოთეკაში და თვითონ თარგმნიდა უცხოენოვან წიგნებს ფრანგულზე. სწორედ მან თარგმნა ფრანგულად უამრავი ღირსშესანიშნავი სალიტერატურო თუ სამეცნიერო ნარკვევი.
პოსიკის რაიონი
პოსიკის რაიონი (Distrito de Posic) — რაიონი პერუში, სან-მარტინის რეგიონის რიოხის პროვინციაში. მდებარეობს ზღვის დონიდან 820 მეტრზე. 2007 წლის მონაცემებით, მოსახლეობა 1 394 ადამიანს შეადგენდა, სიმჭიდროვე 26 ადამიანი კმ²-ზე. ფართობი 54.65 კმ²-ია.
რესურსები ინტერნეტში
კატეგორია:სან-მარტინის რეგიონის რაიონები კატეგორია:რიოხის პროვინციის რაიონები
ვოლტიჟიორი
მინი|ვოლტიჟიორები ვოლტიჟიორები იყვნენ მსუბუქი ქვეითი ჯარისკაცები საფრანგეთში. შედგებოდა იმ პირებისაგან, ვინც მომცრო ტანის გამო ვერ მოხვდა საკადრო არმიაში. 1804 წელს ვოლტაჟიორთა დანაყოფი შექმნა ნაპოლოენ ბონაპარტმა.
სქოლიო
კატეგორია:ფრანგული არმია კატეგორია:მოძველებული პროფესიები
ვიშეჰრადი (პრაღის მეტრო)
რესურსები ინტერნეტში
კატეგორია:პრაღის მეტროსადგურები
ზეზულენი-ნოი
რესურსები ინტერნეტში
კატეგორია:უნგენის რაიონის სოფლები
ფუტკრის მავნებლები
ფუტკრის მავნებლები — სხვადასხვა ცხოველები, რომლებიც იკვებებიან ფუტკრებით ან მათი ცხოველმოქმედების პროდუქტებით და ამით ზიანს აყენებენ საფუტკრე მეურნეობას. ფუტკრის მავლებლები იყოფა ორ ჯგუფად:
პარაზიტებს განეკუთვნება სხვადასხვა ჩრჩილი, ტკიპა, ხოჭო და სხვა, საგრძნობ ზარალს იწვევს ცვილის დიდი და პატარა ჩრჩილი, რომლებიც იკვებებიან ფიჭით.
მტაცებლებია სხვადასხვა ფრინველი, მწერები და სხვა. მაგალითად, ჭიანჭველა, რომელიც სკის ან სახურავის ქვეშ დაბუდდება, ხოლო შემდეგ შეიჭრება ფუტკრის ოჯახში და დიდი რაოდენობით თაფლს იტაცებს, ანადგურებს ახალგაზრდა ბარტყებს და ასუსტებს ოჯახს. განსაკუთრებით დიდ ზარალს აყენებს მეფუტკრეობას კვირიონი, რომელიც უამრავ ფუტკარს სპობს.
ტოქსიკოლოგია
ტოქსიკოლოგია (toxikon — შხამი) — მედიცინის დარგი, რომელიც სწავლობს შხამიანი ნივთიერებების თვისებებს, ცხოველურ ორგანიზმებზე ამ ნივთიერებათა მოქმედების მექანიზმებს, მათ მიერ გამოწვეულ პათოლოგიურ პროცესს ( მოწამვლას ), მის მკურნალობას და პროფილაქტიკას. ტოქსიკოლოგია შეისწავლის ყოველგვარი ბუნების შხამებს: ქიმიურ შენაერთებს, პესტიციდებს, რადიოაქტიურ ნივთიერებებს, ბაქტერიულ ტოქსინებს და არაორგანულ, მცენარეული და ცხოველური ბუნების სხვა შხამიან აგენტებს. ჟერ კიდევ ძვ. დროის მედიცინა იცნობდა ზოგიერთ შხამს და მოწამვლის სახეს, რაც ასახულია დისკორიდეს და გალენოსის შრომებში.
ლიტერატურა
კატეგორია:მედიცინა
დარეჯან ჩხეტიანი
დარეჯან ჩხეტიანი (დ. 3 იანვარი, 1965, გულრიფში) — ქართველი  პოლიტიკოსი, ექიმი.
1976 წელს დაამთავრა თბილისის 2-ე მედსასწავლებელი, ხოლო 1984 წელს ივანე სეჩენოვის სახელობის მოსკოვის  სახელმწიფო სამედიცინო ინსტიტუტი. 2013-2016 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“.
აზერბაიჯანის სოფლის მეურნეობის სამინისტრო
აზერბაიჯანის სოფლის მეურნეობის სამინისტრო (Azərbaycan Kənd Təsərrüfatı Nazirliyi) — შეიქმნა 1947 წელს. სხვადასხვა ისტორიულ პერიოდში სამინისტრო სხვაგვარად იწოდებოდა: 1918 წლის 28 მაისიდან აზერბაიჯანის დემოკრატიული რესპუბლიკის პირველ სამთავრობო კაბინეტში ეწოდებოდა სოფლის მეურნეობისა და შრომის სამინისტრო, ხოლო 1918 წლის 15 ოქტომბრიდან სახელმწიფო ქონებისა და სოფლის მეურნეობის სამინისტრო. 1920 წლიდან - სახალხო კომისარიატი.
ისტორია
1986 წლიდან იგი არსებობდა სახელმწიფო სასოფლო კომიტეტის სახელით.
1992 წლიდან 1993 წლამდე ფუნქციონირებდა, როგორც სოფლის მეურნეობისა და სურსათის სამინისტრო.
სოფლის მეურნეობის სამინისტრო ახორციელებს სახელმწიფო პოლიტიკას შემდეგ სფეროებში:
სამინისტროს ფუნქციები
სამინისტროს მოვალეობებში შედის:
საერთაშორისო თანამშრომლობა
1994 წლიდან 2004 წლამდე პერიოდში აზერბაიჯანის სოფლის მეურნეობის სექტორში განხორციელდა სხვადასხვა პროექტი საერთაშორისო საუკეთესო პრაქტიკის მოსაპოვებლად და საბაზრო ეკონომიკის გასაუმჯობესებლად:
TACIS პროგრამის 6 პროექტი („დახმარება სოფლის მეურნეობის სამინისტროსთვის”, ”დახმარება ოჯახისისთვისა და კომერციული ფერმერებისათვის”, ”აზერბაიჯანში კვების განაწილების სექტორის პრივატიზაცია”, ”რეგიონალური აგრარული რეფორმის პროექტი 1”, ”სოფლის მეურნეობის სექტორში საბანკო საქმიანობისთვის დახმარების გაწევა, სოფლის საკრედიტო ორგანიზაციების შექმნა”,” რეგიონალური მფრინავი აგრობიზნესის დახმარების ასოციაცია ”,” სოფლის მეურნეობის საკრედიტო ფონდის შემდგომი განვითარება ”);
მსოფლიო ბანკის 2 პროექტი ("სამაგალითო კერძო სოფლის მეურნეობის საწარმოს შექმნა", "სოფლის მეურნეობის განვითარება და სესხი");
გერმანიის მთავრობის GTZ ორგანიზაციის 3 პროექტი ("სოფლის მეურნეობის მიმართულებით კერძო ინიციატივების მხარდაჭერა", "ინტეგრირებული საკვები მიწოდება", "კონსულტაცია სოფლის მეურნეობის პოლიტიკის შესახებ");
2 პროექტი ჰოლანდიის PSO პროგრამა ("კარტოფილის თესლის მზარდი ბაზის შექმნა აზერბაიჯანში", "ხელოვნური განაყოფიერების სერვისის შექმნა");
იაპონიის მთავრობის 1 პროექტი ("საკვები პროდუქტების ზრდა აზერბაიჯანში-2KR");
გაერთიანებული ერების ორგანიზაციის სურსათისა და სოფლის მეურნეობის ორგანიზაციის 4 პროექტი ("მწვანე საფარის ინვენტარიზაცია და მიწათსარგებლობა შორი მანძილით შეგრძნებით", "ფიტოსანიტარიული სერვისების გაძლიერება"), "სწრაფად დაინფიცირებული ცხოველების დაავადებათა დიაგნოზისა და კონტროლის ღონისძიებების გაძლიერება", "ვაქცინებით დახმარება ვეტერინარული სფეროს დახმარების მიზნით“);
ევროკომისიის 1 პროექტი ("სურსათის უსაფრთხოება").
სამინისტროს აგრარული რეფორმები
1994 წელს, ჰეიდარ ალიევის პრეზიდენტობის დროს, 9 შეხვედრა გაიმართა სოფლის მეურნეობის საკითხებზე. ამ შეხვედრების შედეგად შეიქმნა იურიდიული ჩარჩო სოფლის მეურნეობის რეფორმებისთვის. 1995 წლის 18 თებერვალს მიღებულ იქნა კანონები "აგრარული რეფორმის საფუძვლების შესახებ" და "კოლექტიური მეურნეობებისა და სახელმწიფო მეურნეობების რეფორმის შესახებ".
1996 წლის 16 ივლისს მიიღეს კანონი მიწის რეფორმის შესახებ.
2003 წლის 24 ნოემბერს, რესპუბლიკის პრეზიდენტმა ილჰამ ალიევმა ხელი მოაწერა ბრძანებულებას "აზერბაიჯანის რესპუბლიკაში სოციალურ-ეკონომიკური განვითარების დაჩქარების ზომების შესახებ".
2004 წლის 11 თებერვალს დაინერგა "აზერბაიჯანის რესპუბლიკის რეგიონების სოციალურ-ეკონომიკური განვითარების (2004-2008) სახელმწიფო პროგრამა".
2004 წლის 23 ოქტომბერს, პრეზიდენტის ბრძანებულებით შეიქმნა ღია სააქციო საზოგადოება „აგროლიზინგი“.
აგრარული რეფორმების განხორციელებამ ხელი შეუწყო სოფლის მეურნეობის დინამიურ განვითარებას.
ბოსტნეულის კვლევითი ინსტიტუტი
ბოსტნეულის მოყვანის კვლევითი ინსტიტუტი შეიქმნა აზერბაიჯანის სსრ მინისტრთა საბჭოს ბრძანებით 1965 წლის 6 მაისს. კვლევითი ინსტიტუტის მიზანი იყო ბოსტნეულის, კარტოფილის და ნესვის შერჩევის შემუშავება, ასევე ბოსტნეულის შერჩევა, თესლის მოსავლის, სოფლის მეურნეობის და დამცავი ზომების მიღება. 2018 წელს ინსტიტუტი რეკონსტრუქციისთვის დაიხურა. 2016 წლის 4 ივლისის „თესლის წარმოების განვითარების ზომების შესახებ“ ბრძანები სმიხედვით, ინსტიტუტის ტერიტორიაზე აშენდა კარტოფილისა და ბოსტნეულის თესლის წარმოების კომპლექსი. რეკონსტრუქციული კვლევითი ინსტიტუტის გაიხსნა 2019 წლის იანვარში.
სქოლიო
კატეგორია:აზერბაიჯანის სახელმწიფო უწყებები
პრაჟსკეჰო-პოვსტანი (პრაღის მეტრო)
პრაჟსკეჰო-პოვსტანი (Pražského povstání) — პრაღის მეტროპოლიტენის სადგური. მდებარეობს C ხაზზე და შედგება 1 ბაქნისაგან. სადგური გაიხსნა 1974 წელს.
რესურსები ინტერნეტში
კატეგორია:პრაღის მეტროსადგურები
იწაქარი
იწაქარი (Իծաքար) — სოფელი სომხეთში, ტავუშის პროვინციაში. მდებარეობს ზღვის დონიდან 1 150 მეტრზე. 2008 წლის მონაცემებით, მოსახლეობა 306 ადამიანს შეადგენდა.
რესურსები ინტერნეტში
კატეგორია:ტავუშის პროვინციის სოფლები
იზობარები
იზობარი (ἴσος და ) — ერთნაირი A მასური რიცხვის მქონე სხვადასხვა ქიმიური ელემენტის ატომი.
იზობარის ბირთვი შეიცავს ნუკლიონების ტოლ რიცხვს, მაგრამ Z პროტონებისა და N ნეიტრონების სხვადასხვა რიცხვს, მაგალითად: (ბერილიუმი),  (ბერილიუმი),  (ნახშირბადი) წარმოადგენენ იზობარებს (A=10).
ჭარბი პროტონების მქონე მძიმე იზობარები განიცდიან პოზიტრონულ β-დაშლას ან K-ჩაჭერას, ხოლო ჭარბი ნეიტრონების მქონე იზობარები — ელექტრონულ β-დაშლას. იზობარების კერძო შემთხვევაა სარკული ბირთვები, რომლებიც მსუბუქ ბირთვებს შორის გვხვდება და მიიღება პროტონებისა და ნეიტრონების ურთიერთშენაცვლებით. მაგალითად: და  ან  და.
ტერმინი იზობარი შეთავაზებული იქნა ბრიტანელი ქიმიკოსის ალფრედ ვოლტერ სტუარტის მიერ 1918 წელს. ბერძნული სიტყვა „ἴσος“ [isos] ნიშნავს ტოლს, ხოლო „βάρος“ [baros] — მასას.
სქოლიო
კატეგორია:ბირთვული ფიზიკა
თერსიტესი
ლიტერატურა
კატეგორია:ბერძნული მითოლოგია
დივასარი (მწვერვალი)
დივასარი (Դիվասար) — მთა აზერბაიჯანსა და სომხეთში. მდებარეობს გეღარქუნიქის პროვინცისა და აზერბაიჯანის საზღვარზე, სოფელ ვერინ-შორჟიდან სამხრეთ-დასავლეთით 8 კილომეტრში. მწვერვალის სიმაღლე ზღვის დონიდან 3072 მეტრია და წარმოადგენს ვარდენისის ქედის ნაწილს.
სქოლიო
კატეგორია:აზერბაიჯანის მთები კატეგორია:სომხეთის მთები
შილდის სამლოცველო
შილდის სამლოცველო — წარმართული საკულტო ნაგებობა. არქეოლოგიური ძეგლი, რომელიც მდებარეობს ყვარლის მუნიციპალიტეტის სოფელ შილდის სამხრეთ-აღმოსავლეთ ნაწილში. თარიღდება ძვ. წ. XIV-XII საუკუნეებით. 1976-1978 წლებში შეისწავლა რეოლოგიური კვლევის ცენტრის კახეთის არქეოლოგიური ექსპედიციის ყვარლის რაზმმა, რომელსაც ხელმძღვანელობდა ბ. მაისურაძე.
კაზიმირი (ვოლოგდის ოლქი)
კაზიმირი (Казимир) — სოფელი რუსეთში, ვოლოგდის ოლქში, ჩერეპოვეცის რაიონში. სოფელი შედის აბაკანოვოს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება აბაკანოვოს სოფსაბჭოს. 2002 წლის მონაცემებით სოფელში აღარავინ ცხოვრობდა. საავტომობილო გზით რაიონული ცენტრიდან დაშორებულია 37 კილომეტრით, ხოლო სასოფლო დასახლების ცენტრიდან — 7 კილომეტრით. უახლოესი დასახლებული პუნქტებია: ტრუშნევო, პოგორელკა, ხუტოროკი.
შილდის სამლოცველო
გაითხარა დაახლოებით 34×32 მეტრ ფართობი. გამოვლინდა ნატეხი ქვის მშრალი წყობით ნაშენი გეგმით წრიული მოყვანილობის ნაგებობის ნაშთი, რომლის აღმოსავლეთ ნახევარი მიწის ხვნის დროს იყო დაზიანებული. ნაგებობის შუა ნაწილში დაფიქსირდა ნატეხი ქვითვე ნაშენი, ასევე წრიული ნაგებობა. დიდი ნაგებობის ჩრდილოა-აღმოსავლეთ ნაწილში დაფიქსირდა კედლის რადიკალურად გადამკვეთი, ერთმანეთის პარალელური ორი კედელი, რომელთა შორის მოქცეული იყო შესასვლელი დერეფანი. შესასვლელთან იდგა ნაცრით სავსე თიხის ჭურჭელი. ერთი მსგავსი ჭურჭელი დაფიქსირდა შიდა ნაგებობის სამხრეთ ნაწილში. ხოლო მეორე დიდინ ნაგებობის სამხრეთ-აღმოსავლეთ ნაწილში – კედელთან. შიდა წრიულ ნაგებობაში მდგარ ჭურჭელში აღმოჩნდა ბრინჯაოს 72 შუბის პირი, ორი სატყევარი, ორი ცული, უმბონები, სამი ნამგალი და ბალთა. მეორე ჭურჭელი კი სავსე იყო ერთმანეთზე შედუღებული ბრინჯაოს ნივთებით. ჭურჭელში ასევე დაფიქსირდა სარდიონის მინისა და პასტის მძივები. გათხრების დროს, შიდა ნაგებობის გარეთ, აღმოჩნდა სამი დიდი ორმო, რომლებშიც, სავარაუდოდ, ხდებოდა ნივთების შეწირვა. თითოეული მათგანი მეტად მდიდარი იყო არქეოლოგიური მასალით. პირველ ორმოში გამოვლინდა ასზე მეტი შავად ან ნაცრისფრად გამომწვარი თიხის ჭურჭელი, ბრინჯაოს შუბისპირი, შუბისპირის იმიტაცია. მეორე ორმოში – თიხის დიდი ზომის ჭურჭლის ნატეხები, სასმისები, ბრინჯაოს მახვილის ცხრა იმიტაცია. მესამე ორმოში – დიდი და მცირე ზომის ჭურჭელი, ჭურჭლის ნატეხები.
არქეოლოგიური მასალა დიდი რაოდენობით გამოვლინდა სამლოცველოს დანარჩენ ტერიტორიაზეც. მათ შორის სარდიონის, მინის, პასტის და ბრინჯაოს სამაჯურები, ამიერკავკასიური ტიპის ბრინჯაოს ცულები, სატევრები, ბრინჯაოს აბჯრის ფირფიტები, სატეხი ნამგლები, კაუჭები, ბრინჯაოსავე ანთროპომორფული და ზოომორფული ქანდაკებები. მთლიანად ტერიტორიაზე აღმოჩნდა ბრინჯაოს 3457 ნივთი. ნაგებობის შიგნით, შესასვლელთან ახლოს, დადასტურდა ქვებით შემოვაკებული ოთხკუთხა ბაქანი – საკურთხეველი. სამლოცველოზე საწესო რიტუალები ძირითადად, ნაყოფიერების ღვთაების პატივსაცემად სრულდებოდა, რომელიც ამავე დროს ნადირობის ღვთაებაც იყო. ბრინჯაოს ზოდები, საბრძოლო იარაღისა და სამკაულების ნახევარფაბრიკატების არსებობა არ უნდა გამორიცხავდეს სამლოცველოს შექმნაში მეტალურგ ხელოსანთა მონაწილეობასაც. სამლოცველოს ფუნქციური დატვირთვის განსხვავებული ვარაუდი გამოითქვა. ლ. ჭილაშვილმა მისი აზრით, ქვეყნის მხარეების მიმართ სამლოცველოს ორიენტაციით, არქიტექტურული ფორმით და ზოგიერთი შენაწირი ნივთის რაობით, იგი უნდა უკავშირდებოდეს ციურ მნათობთა ტრიადას – მზეს, მთვარეს და ვენერას. ამ მნათობებთან უნდა იყოს დაკავშირებული ასევე, სამლოცველოს შიგნით სამი ორმოს მოწყობაც და სამი ჭურჭლის დადგმა.
ლიტერატურა
კატეგორია:ყვარლის მუნიციპალიტეტის არქეოლოგიური ძეგლები
აღმოსავლეთ-ცენტრალური რეგიონი (ბურკინა-ფასო)
აღმოსავლეთ-ცენტრალური რეგიონი (Centre-Est) — რეგიონი ბურკინა-ფასოს სამხრეთ-აღმოსავლეთში.
გეოგრაფია
რეგიონს დასავლეთიდან ესაზღვრება სამხრეთ-ცენტრალური რეგიონი, ჩრდილო-დასავლეთიდან — ცენტრალური პლატოს რეგიონი, ჩრდილოეთიდან — ჩრდილო-ცენტრალური რეგიონი, აღმოსავლეთიდან — აღმოსავლეთი რეგიონი, სამხრეთიდან — ტოგო და განა.
მოსახლეობა
რეგიონი ძირითადად დასახლებულია მოსის და ბასას ხალხის წარმომადგენლებით.
ადმინისტრაციული დაყოფა
ადმინისტრაციული თვალსაზრისით აღმოსავლეთ-ცენტრალური რეგიონი დაყოფილია 3 პროვინციად:
სქოლიო
კატეგორია:ბურკინა-ფასოს რეგიონები
იასონ გორდეზიანი
იასონ დავითის ძე გორდეზიანი (დ. 1876, სოფ. საკაო, ახლანდ. ონის მუნიციპალიტეტი — გ. 1960, ბათუმი) — ქართველი აგრონომი და მებაღე-დეკორატორი.
ბიოგრაფია
1889-1893 წლებში აგრონომიული განათლება მიიღო თბილისის სასოფლო-სამეურნეო სკოლაში. 1894-1909 წლებში საქართველოს სხვადასხვა მხარეში ხელმძღვანელობდა ხეხილის სანერგეებისა და ბაღების, ბაღ-პარკების გაშენებას. 1909-1911 წლებში დეკორატიული მებაღეობისა და მწვანე მშენებლობის სპეციალობით სწავლობდა ვერსალის ეროვნული სასოფლო-სამეურნეო ინსტიტუტში, შემდეგ მუშაობდა საფრანგეთში და შვეიცარიაში; ერთხანს იყო კიუს სამეფო ბოტანიკური ბაღის თანამშრომელი. 1913 წელს მიიწვიეს ახლად დაარსებულ ბათუმის ბოტანიკურ ბაღში სამუშაოდ. 1914-1917 წლებში იყო ამ ბაღის აღმასრულებელი დირექტორი. მისი უშუალო მონაწილეობით გაშენდა ბოტანიკური ბაღის ძირითადი კოლექციები. გორდეზიანი, ა. კრასნოვთან ერთად, არის ბათუმის ბოტანიკური ბაღის დამაარსებელი.
ლიტერატურა
კატეგორია:ქართველი აგრონომები კატეგორია:დაბადებული 1876 კატეგორია:გარდაცვლილი 1960 იასონ კატეგორია:ონის მუნიციპალიტეტში დაბადებულები
იზვორენი
იზვორენი (Izvoreni) — სოფელი მოლდოვაში, უნგენის რაიონში. მდებარეობს ზღვის დონიდან 153 მეტრზე. 2004 წლის მონაცემებით, მოსახლეობა 152 ადამიანს შეადგენდა.
რესურსები ინტერნეტში
კატეგორია:უნგენის რაიონის სოფლები
პალესტინის დამოუკიდებლობის დეკლარაცია
მინი|[[იასირ არაფატი ياسر عرفات]] პალესტინის დამოუკიდებლობის დეკლარაცია—დეკლარაცია პალესტინის დამოუკიდებლობის შესახებ მიიღო პალესტინის განთავისუფლების ორგანიზაციის (PLO) საკანონმდებლო ორგანოს პალესტინის ეროვნულმა საბჭომ 1988 წლის 15 ნოემბერს ალჟირში. კენჭისყრის შედეგები: 253 მომხრე  46 წინააღმდეგი. 10 თავი შეიკავა. დეკლარაცია დაწერა პალესტინლმა პოეტმა მაჰმუდ დარვიშმა, წაიკითხა იასირ არაფატმა პალესტინის მე -19 ეროვნული საბჭოს დასკვნით სხდომაზე სრული ტაშის თანმხლებით. დეკლარაციის მიხედვით, ცალმხრივად გამოცხადდა პალესტინის სახელმწიფოს შექმნა. დეკლარაციის წაკითხვის ბოლოს, არაფატმა, როგორც პალესტინის განთავისუფლების ორგანიზაციის თავმჯდომარემ, მიიღო "პალესტინის პრეზიდენტის" წოდება.
სან-ფერნანდოს რაიონი
სან-ფერნანდოს რაიონი (Distrito de San Fernando) — რაიონი პერუში, სან-მარტინის რეგიონის რიოხის პროვინციაში. მდებარეობს ზღვის დონიდან 825 მეტრზე. 2007 წლის მონაცემებით, მოსახლეობა 4 127 ადამიანს შეადგენდა, სიმჭიდროვე 65 ადამიანი კმ²-ზე. ფართობი 63.53 კმ²-ია.
რესურსები ინტერნეტში
კატეგორია:სან-მარტინის რეგიონის რაიონები კატეგორია:რიოხის პროვინციის რაიონები
პალესტინის დამოუკიდებლობის დეკლარაცია
1974 წლის 28 ოქტომბერს რაბათში ჩატარებული არაბული ლიგის სამიტმა პალესტინის განთავისუფლების ორგანიზაციას დაუთმო ადგილი, როგორც "პალესტინელი ხალხის ერთადერთი ლეგიტიმურ წარმომადგენელს და დაუდასტურა მხარდაჭერა პალესტინის დამოუკიდებელი სახელმწიფოს შექმნაში "
დეკლარაციის მნიშვნელობა
ეყრდნობა რა ” პალესტინის არაბი ხალხის მიმართ მიყენებულ ისტორიულ უსამართლობას, რასაც მათი დაყოფა და თვითგამორკვევის უფლების ჩამორთმევა მოჰყვა”, დეკლარაცია იხსენებს ლოზანის ხელშეკრულებას (1923) და გაეროს გენერალური ასამბლეის 181 რეზოლუციას, როგორც პალესტინისა და პალესტინელი ხალხის უფლებების მხარდაჭერას. დეკლარაცია აცხადებს"პალესტინის ტერიტორიაზე პალესტინის სახელმწიფოს, რომლის დედაქალაქია იერუსალიმი “.